મેં વહેંચવાવાળા સાથે કિંમત વિષે ખુબજ રકઝક કરી, ત્યાં સુધી કે તે એટલી રકમ ઉપર સંમત થઇ ગયો જે ઇમામ (અ.સ.) એ મારા હવાલે કરી હતી. મે રકમ તેને સોંપી અને તે કનીઝની સાથે જે ઘણી ખુશ હતી તે જગ્યા ઉપર આવી ગયો. જે પહેલાથી મેં બગદાદમાં લઇ રાખી હતી. આવ્યા પછી મેં જોયું કે તેણે પત્રને ઉતાવળથી પોતાના ખિસ્સામાથી કાઢીને ચુમ્યો અને પોતાની આંખોથી લગાવ્યો અને ભ્રમરો ઉપર રાખ્યો અને પોતાના શરીર અને ચહેરા પર સ્પર્શ કર્યો.